VM i ishockey for kvinner 1999

VM i ishockey for kvinner 1999 var det femte verdensmesterskapet i ishockey arrangert av Det internasjonale ishockeyforbundet (IIHF). Formatet for kvinnenes VM hadde blitt endret siden forrige VM. For det første hadde IIHF besluttet at mesterskapet fremover skulle arrangeres årlig fremfor annethvert år. Samtidig ble mesterskapet for første gang avholdt på tre nivåer, med pulje A («A-VM») med 8 lag, pulje B («B-VM») med 8 lag samt en kvalifiseringsturnering til B-VM med de resterende lagene. Samtidig ble det innført opp- og nedrykk mellom puljene. Fordelingen av lagene på de tre nivåene ble avgjort av en kvalifiseringsturnering i 1998. I alt var det 22 deltakende nasjoner i mesterskapet, hvilket var en ny rekord.
Det egentlige mesterskapet («A-VM») med deltakelse av åtte lag ble arrangert i Esbo og Vanda i Finland og kampene spilt i perioden 8. til 14. mars 1999. B-VM og kvalifiseringsturneringen til B-VM ble arrangert på forskjellige terminer i mars 1999. Canada vant gull, USA vant sølv mens Finland vant bronse.


== Oversikt ==


== Sluttplassering ==


== A-VM 1999 for kvinner ==

Ishockey-VM 1999 for kvinner pulje A (også kjent som «A-VM») ble arrangert i Esbo og Vanda i Finland i perioden 8. til 14. mars 1999. Canada beseiret USA 3–1 i finalen til dato og ble verdensmester for femte gang på rad. Finland vant bronse for femte gang på rad etter å ha beseiret Sverige 8–2 i bronsefinalen. Sverige fikk med fjerdeplassen sin beste plassering siden 1992.


== B-VM 1999 for kvinner ==

Ishockey-VM 1999 for kvinner pulje B (også kjent som «B-VM») var det nesthøyeste nivået i VM-hierarkiet og ble arrangert i Colmar i Frankrike i perioden 21. til 28. mars 1999. Åtte lag deltok bestående av de sju lagene fra VM-kvalifiseringen og det nest beste asiatiske laget. Lagene spilte om én opprykksplass til A-VM og om å unngå de to nedrykksplassene til kvalifiseringen til B-VM.
Turneringen ble vunnet av Japan som dermed rykket op i A-VM, mens Slovakia og Nederland rykket ned.


== Kvalifisering til B-VM 1999 for kvinner ==

Kvalifiseringen til B-VM i ishockey for kvinner var det tredje nivået i VM-hierarkiet og ble arrangert i Székesfehérvár i Ungarn i perioden 19. til 21. mars 1999. Seks lag deltok fordelt på to grupper, hvor gruppe A besto av fire lag mens gruppe B besto av en best-av-tre serie mellom to asiatiske lag. Vinneren av hver gruppe kvalifiserte seg til B-VM 2000.
Gruppe A ble vunnet av Italia mens Kasakhstan vant gruppe B.

Gruppe A
Gruppe B


== Eksterne lenker ==
«IIHFs offisielle nettsted» (engelsk). IIHF.com. Arkivert fra originalen 5. mai 2000. Besøkt 24. november 2021. 
«1999 IIHF World Women Senior Championships Pool A, March 8 - 14, 1999, Espoo & Vantaa, Finland» (engelsk). IIHF.net. Arkivert fra originalen . Besøkt 24. november 2021. 
«1999 IIHF World Women Championship Pool B March 21 - 28, 1999, Colmar, France» (engelsk). IIHF.net. Arkivert fra originalen . Besøkt 24. november 2021. 
«1999 IIHF World Women Championship Pool B Qualification March 19 - 21, 1999, Szekesfehervar, Hungary» (engelsk). IIHF.net. Arkivert fra originalen . Besøkt 24. november 2021. 
«1999 Women's World Hockey Championship» (engelsk). Whockey.com. Besøkt 24. november 2021. 
«Championnats du monde féminins 1999» (fransk). Hockeyarchives.info. Besøkt 24. november 2021.